
78 DR 31.3.2014 

 

bekalan tambahan, tahun 1992 empat kali, tahun 1993 empat kali, tahun 1994 empat kali, 
tahun 1995 empat kali, tahun 1996 tiga kali, tahun 1997 empat kali, tahun 1998 dua kali. 

 Tuan Mohd. Rafizi bin Ramli [Pandan]: Yang Berhormat Menteri. 

Datuk Haji Ahmad bin Haji Maslan: Kita daripada tahun 2009 hingga tahun 2013 

hanya dua kali setahun. Terima kasih, saya mohon mencadangkan. 

Tuan Mohd. Rafizi bin Ramli [Pandan]: ‘Tidak kasi chance’. Saya jawab dalam 

kenyataan akhbar ya.  

Beberapa Ahli: Jawablah. 

Tuan Yang di-Pertua:  Ahli-ahli Yang Berhormat, sekarang saya kemukakan 

masalah kepada Majlis bagi diputuskan.  Masalahnya ialah bahawa rang undang-undang ini 
dibacakan kali yang kedua sekarang hendaklah disetujukan. 

[Masalah dikemuka bagi diputuskan; dan disetujukan] 

[Rang undang-undang dibacakan kali yang kedua dan diserahkan kepada Dewan 
sebagai Jawatankuasa] 

Tuan Yang di-Pertua:  Ahli-ahli Yang Berhormat, saya kemukakan masalah 

bahawa Usul di atas nama Yang Amat Berhormat Menteri Kewangan di dalam Aturan 
Urusan Mesyuarat ini diedarkan kepada Jawatankuasa sebuah-buah Majlis hendaklah 
disetujukan. 

[Usul dikemuka bagi diputuskan; dan disetujukan] 

[Diputuskan,  

Bahawa Usul yang berikut ini dirujukkan kepada Jawatankuasa 
sebuah-buah Majlis: 

“Bahawa Dewan ini, mengikut subseksyen 4(3) Akta Kumpulan 
Wang Pembangunan 1966 [Akta 406] membuat ketetapan bahawa jumlah 
wang tambahan sebanyak enam ratus empat puluh sembilan juta tiga 
ratus tujuh puluh lima ribu lapan ratus lima puluh ringgit (RM649,375,850) 
diperuntukkan daripada Kumpulan Wang Pembangunan bagi tahun 
kewangan 2013 bagi maksud dan butiran projek seperti yang dinyatakan 
dalam ruang pertama dan kedua penyata Anggaran Perbelanjaan 
Pembangunan Tambahan Pertama, 2013 yang dibentangkan sebagai 
Kertas Perintah 2 Tahun 2014 dan yang disenaraikan di sebelah maksud 
dan butiran projek dalam ruang sembilan dan sepuluh penyata tersebut”. 

 

[Majlis bersidang dalam Jawatankuasa] 

[Tuan Yang di-Pertua mempengerusikan Jawatankuasa] 

 

5.45 ptg. 

Timbalan Menteri Kewangan [Datuk Haji Ahmad bin Haji Maslan]: Tuan 

Pengerusi, saya mohon mencadangkan supaya wang sejumlah tidak lebih daripada 
RM2,392,077,572 yang diperuntukkan dalam Anggaran Perbelanjaan Mengurus Tambahan 
kedua tahun 2013 bagi maksud-maksud bekalan B.6, B.7, B.12, B.13, B.21, B.23, B.27, 
B.29, B.30, B.43, B.47, B.62 untuk kementerian-kementerian dan jabatan yang berkenaan 
dijadikan jadual dan wang sejumlah tidak lebih daripada RM649,375,850 yang 
diperuntukkan dalam Anggaran Perbelanjaan Pembangunan Tambahan pertama tahun 
2013 bagi maksud-maksud pembangunan P.6, P.10, P.12, P.22, P.23, P.24, P.25, P.27, 
P.28, P.29, P.30, P.31, P.41, P.42, P.43, P.46, P.47, P.48 dan P.62 untuk kementerian-
kementerian dan jabatan yang berkenaan seperti yang ditunjukkan dalam penyata yang 
dibentangkan sebagai Kertas Perintah 1, tahun 2014 dan Kertas Perintah 2, tahun 2014 
masing-masing dijadikan anggaran perbelanjaan.  

Tuan Pengerusi, keperluan bagi mengadakan peruntukan-peruntukan dalam 
Anggaran Perbelanjaan Mengurus Tambahan Kedua tahun 2013, Anggaran Perbelanjaan 
Pembangunan Tambahan Pertama tahun 2013 telah pun dibentangkan terdahulu. Di 
samping itu penjelasan lanjut mengenai cadangan-cadangan anggaran peruntukan 
tambahan ini adalah juga diberi dalam Memorandum Perbendaharaan yang dibentangkan 



bekalan tambahan, tahun 1992 empat kali, tahun 1993 empat kali, tahun 1994 empat kali, tahun 1995 empat kali, tahun 1996 tiga kali, tahun 1997 empat kali, tahun 1998 dua kali. Tuan Mohd. Rafizi bin Ramli [Pandan]: Yang Berhormat Menteri. Datuk Haji Ahmad bin Haji Maslan: Kita daripada tahun 2009 hingga tahun 2013 hanya dua kali setahun. Terima kasih, saya mohon mencadangkan. Tuan Mohd. Rafizi bin Ramli [Pandan]: 'Tidak kasi chance'. Saya jawab dalam kenyataan akhbar ya. Beberapa Ahli: Jawablah. Tuan Yang di-Pertua: Ahli-ahli Yang Berhormat, sekarang saya kemukakan masalah kepada Majlis bagi diputuskan. Masalahnya ialah bahawa rang undang-undang ini dibacakan kali yang kedua sekarang hendaklah disetujukan. [Masalah dikemuka bagi diputuskan; dan disetujukan] [Rang undang-undang dibacakan kali yang kedua dan diserahkan kepada Dewan sebagai Jawatankuasa] Tuan Yang di-Pertua: Ahli-ahli Yang Berhormat, saya kemukakan masalah bahawa Usul di atas nama Yang Amat Berhormat Menteri Kewangan di dalam Aturan Urusan Mesyuarat ini diedarkan kepada Jawatankuasa sebuah-buah Majlis hendaklah disetujukan. [Usul dikemuka bagi diputuskan; dan disetujukan] [Diputuskan, Bahawa Usul yang berikut ini dirujukkan kepada Jawatankuasa sebuah-buah Majlis: "Bahawa Dewan ini, mengikut subseksyen 4(3) Akta Kumpulan Wang Pembangunan 1966 [Akta 406] membuat ketetapan bahawa jumlah wang tambahan sebanyak enam ratus empat puluh sembilan juta tiga ratus tujuh puluh lima ribu lapan ratus lima puluh ringgit (RM649,375,850) diperuntukkan daripada Kumpulan Wang Pembangunan bagi tahun kewangan 2013 bagi maksud dan butiran projek seperti yang dinyatakan dalam ruang pertama dan kedua penyata Anggaran Perbelanjaan Pembangunan Tambahan Pertama, 2013 yang dibentangkan sebagai Kertas Perintah 2 Tahun 2014 dan yang disenaraikan di sebelah maksud dan butiran projek dalam ruang sembilan dan sepuluh penyata tersebut". [Majlis bersidang dalam Jawatankuasa] [Tuan Yang di-Pertua mempengerusikan Jawatankuasa]. 5.45 ptg. Timbalan Menteri Kewangan [Datuk Haji Ahmad bin Haji Maslan]: Tuan Pengerusi, saya mohon mencadangkan supaya wang sejumlah tidak lebih daripada RM2,392,077,572 yang diperuntukkan dalam Anggaran Perbelanjaan Mengurus Tambahan kedua tahun 2013 bagi maksud-maksud bekalan B.6, B.7, B.12, B.13, B.21, B.23, B.27, B.29, B.30, B.43, B.47, B.62 untuk kementerian-kementerian dan jabatan yang berkenaan dijadikan jadual dan wang sejumlah tidak lebih daripada RM649,375,850 yang diperuntukkan dalam Anggaran Perbelanjaan Pembangunan Tambahan pertama tahun 2013 bagi maksud-maksud pembangunan P.6, P.10, P.12, P.22, P.23, P.24, P.25, P.27, P.28, P.29, P.30, P.31, P.41, P.42, P.43, P.46, P.47, P.48 dan P.62 untuk kementerian- kementerian dan jabatan yang berkenaan seperti yang ditunjukkan dalam penyata yang dibentangkan sebagai Kertas Perintah 1, tahun 2014 dan Kertas Perintah 2, tahun 2014 masing-masing dijadikan anggaran perbelanjaan. Tuan Pengerusi, keperluan bagi mengadakan peruntukan-peruntukan dalam Anggaran Perbelanjaan Mengurus Tambahan Kedua tahun 2013, Anggaran Perbelanjaan Pembangunan Tambahan Pertama tahun 2013 telah pun dibentangkan terdahulu. Di samping itu penjelasan lanjut mengenai cadangan-cadangan anggaran peruntukan tambahan ini adalah juga diberi dalam Memorandum Perbendaharaan yang dibentangkan.